**A 28. sorszámú Erdésztechnikus megnevezésű szakképesítés szakmai és vizsgakövetelménye**

**1. AZ ORSZÁGOS KÉPZÉSI JEGYZÉKBEN SZEREPLŐ ADATOK**

1.1 A szakképesítés azonosító száma: 54 623 02

1.2 Szakképesítés megnevezése: Erdésztechnikus

1.3 Iskolai rendszerű szakképzésben a szakképzési évfolyamok száma: 2 év

1.4 Iskolarendszeren kívüli szakképzésben az óraszám: -

**2. EGYÉB ADATOK**

2.1. A képzés megkezdésének feltételei

2.1.1. Iskolai előképzettség: érettségi végzettség

2.1.2. Bemeneti kompetenciák: -

2.2. Szakmai előképzettség: -

2.3. Előírt gyakorlat: -

2.4. Egészségügyi alkalmassági követelmények: szükségesek

2.5. Pályaalkalmassági követelmények: -

2.6. Elméleti képzési idő aránya: 60%

2.7. Gyakorlati képzési idő aránya: 40%

2.8. Szintvizsga: -

2.9. Az iskolai rendszerű képzésben az összefüggő szakmai gyakorlat időtartama:

5 évfolyamos képzés esetén a 10. évfolyamot követően 140 óra, a 11. évfolyamot követően 140 óra,

2 évfolyamos képzés esetén az első szakképzési évfolyamot követően 160 óra.

**3. PÁLYATÜKÖR**

**3.1. A szakképesítéssel legjellemzőbben betölthető munkakörök, foglalkozások**

|  |  |  |  |
| --- | --- | --- | --- |
|  | A | B | C |
| 3.1.1. | **FEOR száma** | **FEOR megnevezése** | **A szakképesítéssel betölthető munkakörök** |
| 3.1.2. | 3132 | Erdő- és természetvédelmi technikus | Kerületvezető erdész  Beosztott erdész  Kerületvezető vadász  Beosztott vadász |
| 3.1.3. | 6211 | Erdészeti foglalkozású | Erdőművelő |
| 3.1.4. | 6212 | Fakitermelő (favágó) | Fakitermelő |
| 3.1.5. | 6220 | Vadgazdálkodási foglalkozású | Vadász-vadtenyésztő |

**3.2. A szakképesítés munkaterületének rövid leírása:**

Az erdőgazdálkodás, a vadgazdálkodás és a természetvédelem területén középfokú végzettséget igénylő munkakörök, középszintű vezetői feladatok ellátása. Együttműködés a munkahelyi vezetőkkel, közreműködés szakmai feladatok végrehajtásában, vállalkozók, beosztottak munkájának szervezése, irányítása.

A szakképesítéssel rendelkező képes:

**-** az erdei ökoszisztéma élő tényezőit feltárni,

**-** termőhely-feltárást végezni,

**-** szaporítóanyagot előállítani,

**-** erdősítést végezni,

**-** erdőművelési munkákat végezni,

**-** erdővédelmi feladatokat ellátni,

**-** fakitermelést végezni, irányítani,

**-** a munkavédelmi előírásokat betartani,

**-** egyéb erdőhasználati tevékenységet végezni,

**-** erdő- és fatömegbecslést végezni,

**-** erdőgazdasági gépeket üzemeltetni és karbantartani,

**-** területellenőrzést végezni,

**-** vadvédelmi és vadgazdálkodási feladatokat ellátni, szervezni,

**-** az élőhely fejlesztéséről gondoskodni,

**-** vadásztatni és vadásztatást szervezni,

**-** vadgazdálkodási vadászati berendezéseket létesíteni és karbantartani,

**-** vadtenyésztést, vadbefogást végezni,

**-** vadkárelhárítási feladatokat ellátni és szervezni,

**-** a vadászati, vadgazdálkodási technikai eszközöket karbantartani,

**-** a vadgazdálkodással, vadászattal kapcsolatos adminisztrációt elvégezni, és nyilvántartásokat vezetni,

**-** természetvédelmi feladatokat ellátni.

**3.3. Kapcsolódó szakképesítések**

|  |  |  |  |
| --- | --- | --- | --- |
|  | A | B | C |
| 3.3.1. | **A kapcsolódó szakképesítés, részszakképesítés, szakképesítés-ráépülés** | | |
| 3.3.2. | **azonosító száma** | **megnevezése** | **a kapcsolódás módja** |
| 3.3.3. | 34 623 01 | Erdészeti szakmunkás | azonos ágazat |
| 3.3.4. | 54 625 01 | Vadgazdálkodási technikus | azonos ágazat |

**4. SZAKMAI KÖVETELMÉNYEK**

|  |  |  |
| --- | --- | --- |
|  | A | B |
| 4.1. | **A szakképesítés szakmai követelménymoduljainak az állam által elismert szakképesítések szakmai követelménymoduljairól szóló kormányrendelet szerinti** | |
| 4.2. | **azonosító száma** | **megnevezése** |
| 4.3. | 11600-16 | Erdészeti alapismeretek |
| 4.4. | 11624-16 | Természetvédelmi alapok |
| 4.5. | 10967-12 | Erdőművelés |
| 4.6. | 10968-12 | Erdőhasználat |
| 4.7. | 11601-16 | Vadgazdálkodás |
| 4.8. | 11602-16 | Erdészeti géptan |
| 4.9. | 10972-12 | Erdőbecslés, erdőrendezés |
| 4.10. | 11603-16 | Erdészeti üzemgazdaság |
| 4.11. | 11498-12 | Foglalkoztatás I. (érettségire épülő képzések esetén) |
| 4.12. | 11499-12 | Foglalkoztatás II. |

**5. VIZSGÁZTATÁSI KÖVETELMÉNYEK**

**5.1. A komplex szakmai vizsgára bocsátás feltételei:**

A szakmai vizsga megkezdésének feltétele a „T” kategóriás gépjárművezetői jogosítvány megléte.

Az iskola rendszerű szakképzésben az évfolyam teljesítését igazoló bizonyítványban foglaltak szerint teljesített tantárgyak – a szakképzési kerettantervben meghatározottak szerint – egyenértékűek az adott követelménymodulhoz tartozó modulzáró vizsga teljesítésével.

**5.2. A modulzáró vizsga vizsgatevékenysége és az eredményesség feltétele:**

|  |  |  |  |
| --- | --- | --- | --- |
|  | A | B | C |
| 5.2.1. | **A szakképesítés szakmai követelménymoduljainak** | | |
| 5.2.2. | **azonosító száma** | **megnevezése** | **a modulzáró vizsga vizsgatevékenysége** |
| 5.2.3. | - | - | - |

**5.3. A komplex szakmai vizsga vizsgatevékenységei és vizsgafeladatai:**

**5.3.1. Gyakorlati vizsgatevékenység**

A) A vizsgafeladat megnevezése: **Felismerés**

A vizsgafeladat ismertetése: A feladat során a tanulóknak a kiadott fajlista alapján a vizsgára összeállított kollekciókban megadott növényeket, állatokat, vadnyomokat kell felismerniük. A kollekciókban legalább 20, de legfeljebb 40 felismerési anyagnak kell szerepelnie.

A vizsgafeladat időtartama: 15 perc

A vizsgafeladat aránya: 15%

B) A vizsgafeladat megnevezése: **Szakmai gyakorlati feladatok**

A vizsgafeladat ismertetése: A vizsgázóknak az erdészet és a vadgazdálkodás szakterületére jellemző gyakorlati vizsgatételek közül kell egyet megoldaniuk a következő szakterületekből: termőhelyfeltárás; szaporítóanyag-termelés; erdősítés; erdőnevelés; erdővédelem; erdőhasználat; erdő- és fatömegbecslés; erdőgazdasági gépek üzemeltetése, karbantartása; területellenőrzés; vadvédelem; vadászat; vadgazdálkodási berendezések létesítése, karbantartása; mesterséges vadtenyésztés; vadbefogás; vadkárelhárítás; erdő- és vadgazdálkodással kapcsolatos nyilvántartási és adminisztrációs munkák.

A vizsgafeladat időtartama: 45 perc

A vizsgafeladat aránya: 25%

**5.3.2.Központi írásbeli vizsgatevékenység**

A vizsgafeladat megnevezése: **Szakmai írásbeli**

A vizsgafeladat ismertetése: A vizsgafeladat során a vizsgázóknak központilag kiadott feladatlapot kell megoldaniuk. A feladatlapon szereplő feladatok kérdések formájában felölelik a 4. Szakmai követelmények pontban megadott modulok mindegyikét.

A vizsgafeladat időtartama: 120 perc

A vizsgafeladat aránya: 30%

**5.3.3.Szóbeli vizsgatevékenység**

A vizsgafeladat megnevezése: **Komplex szóbeli**

A vizsgafeladat ismertetése: A szóbeli vizsgatevékenység központilag összeállított vizsgakérdései a 4. Szakmai követelmények pontban megadott témakörök mindegyikét tartalmazzák.

A vizsgafeladat időtartama: 45 perc (felkészülési idő 30 perc, válaszadási idő: 15 perc)

A vizsgafeladat aránya: 30%

**5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok:**

A szakképesítéssel kapcsolatos előírások a http://nive.hu/ weblapon érhetők el a Vizsgák menüpont alatt.

**5.5. A szakmai vizsga értékelésének a szakmai vizsgaszabályzattól eltérő szempontjai:**

A szakmai gyakorlat A) felismerési vizsgafeladatának teljesítése alapkritérium. Amennyiben a vizsgázó nem teljesíti legalább 61%-os eredménnyel, a szakmai gyakorlati vizsgáját nem folytathatja, a gyakorlati vizsgarészre kapott osztályzata elégtelen. Az a vizsgázó, akinek a felismerési eredmény 51-60%-os volt, egy másik felismerési kollekción javíthat. Amennyiben a második feladatmegoldásában eléri a 61%-os eredményt, továbbhaladhat. A vizsgázó a gyakorlati vizsgarész „B)” feladatát akkor húzhatja ki az erre szolgáló tételsorból, ha a felismerés vizsgarészt sikeresen teljesítette. Az a vizsgázó, aki az első vizsgacselekményében nem érte el az 51%-os eredményt, nem kaphat javítási lehetőséget és nem haladhat tovább a gyakorlati vizsgán.

Ha a vizsgázó, a gyakorlati vizsgán súlyosan megsérti a balesetelhárítási szabályokat, és ezzel saját, vagy mások testi épségét veszélyezteti, akkor a vizsgát azonnal meg kell szakítani, és a vizsgázó a gyakorlati vizsgájára elégtelen osztályzatot kap.

**6. ESZKÖZ- ÉS FELSZERELÉSI JEGYZÉK**

|  |  |
| --- | --- |
|  | **A** |
| 6.1. | **A képzési és vizsgáztatási feladatok teljesítéséhez szükséges eszközök minimumát meghatározó eszköz- és felszerelési jegyzék** |
| 6.2 | A gyakorlatok lebonyolítását szolgáló tanerdő, gyakorló helyszín, amely tartalmaz csemetetermesztésre alkalmas területet |
| 6.3 | Az erdőgazdálkodási és a vadgazdálkodási munkákhoz tartozó erőgépek és munkagépek: vontató, csörlős közelítőgép, erdészeti rakodógép, kérgezőgép, hasítógép, talajművelési és erdőművelési munkagépek |
| 6.4 | Oktató traktorok és pótkocsik |
| 6.5 | Motorfűrészek, nyeles tisztítófűrészek, fűkaszák |
| 6.6 | A gyakorlati helyszínek megközelítésére és az eszközök szállítására szolgáló járművek (autóbusz, teherautó, mikrobusz, terepjáró autó) |
| 6.7 | Erőművelési kéziszerszámok |
| 6.8 | Erdőhasználati kéziszerszámok |
| 6.9 | Mezőgazdasági kéziszerszámok |
| 6.10 | Növényi, állati, gomba, vadnyom preparátumok, fametszetek, gyűjtemények, határozó könyvek, határozáshoz és preparáláshoz szükséges eszközök (mikroszkópok, lupék, szikék, csipeszek, feszítő és préselő eszközök stb.) |
| 6.11 | Erdőbecslési és geodéziai mérőeszközök, alap és erdőtervi térképek, fatömegtáblák, normatáblák |
| 6.12 | Rajzeszközök |
| 6.13 | Szertári modellek, makettek |
| 6.14 | Géptani anyagok, gépelemek, gépek és gépalkatrészek, valamint ezek szemléltető modelljei, makettjei |
| 6.15 | Géptani gyakorlatokhoz szükséges hegesztő és forrasztó berendezések, kulcskészletek, kézi szerszámok |
| 6.16 | Kézi eszközök nyelezéséhez, karbantartásához szükséges élező és faipari gépek (köszörű, szalagfűrész, körfűrész, egyengető és vastagsági gyalu, csiszológépek, egyszerű faipari kézi eszközök) |
| 6.17 | Munkaruha, védőruha |
| 6.18 | Védőeszközök |
| 6.19 | Sörétes vadászfegyver típusonként minimum 1 db |
| 6.20 | Nagygolyós vadászfegyver minimum 1 db |
| 6.21 | Kisgolyós fegyver minimum 2 db |
| 6.22 | Céltávcsövek |
| 6.23 | Kereső távcsövek |
| 6.24 | Vadfajok trófeái |
| 6.25 | Élvefogó madár- és szőrmés ragadozó csapdák |
| 6.26 | Vadászható és védett fajokról digitális képek |
| 6.27 | Vadkárokat szemléltető anyagok |
| 6.28 | Vadgazdálkodási, vadászati berendezések, szemléltető anyagok |
| 6.29 | Csalsípok, bőgőkürtök |
| 6.30 | A szakmai gyakorlatokhoz és elméleti órákhoz szükséges oktatási helyek és oktatástechnikai eszközök |

**7. EGYEBEK**